pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ปิยะสกล นำคณะเยือนคิวบา ร่วมมือพัฒนาระบบสุขภาพและการผลิตชีววัตถุ
วันจันทร์ที่ 23 เมษายน 2561
รมว.ปิยะสกล นําคณะเยือนคิวบา ร่วมมือพัฒนาระบบสุขภาพและการผลิตชีววัตถุ
รัฐมนตรีว่าการกระทรวงสาธารณสุข นําคณะเยือนสาธารณรัฐคิวบา  พร้อมลงนามความร่วมมือพัฒนาด้านสุขภาพในหลายสาขา อาทิ โรคติดต่อและโรคไม่ติดต่อ การวิจัยทางการแพทย์เภสัชวิทยาและเทคโนโลยีชีวการแพทย์ หลักประกันสุขภาพถ้วนหน้า เป็นต้น
วันนี้ (23 เมษายน 2561) ศ.คลินิกเกียรติคุณ นพ. ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.เจษฎา โชคดํารงสุข ปลัดกระทรวงสาธารณสุข นําคณะผู้บริหาร นักวิชาการ เยือนสาธารณรัฐคิวบาอย่างเป็นทางการ ระหว่างวันที่ 23-26 เมษายน 2561 ณ กรุงฮาวานา โดยมีวัตถุประสงค์สําคัญ 2 ประการคือ การพัฒนาความร่วมมือด้านสุขภาพระหว่างประเทศไทยและสาธารณรัฐคิวบา และศึกษาดูงานด้านสุขภาพของสาธารณรัฐคิวบา ซึ่งเป็นประเทศที่มีระบบสุขภาพที่ดีเยี่ยมได้รับการยอมรับในระดับนานาชาติ
โดยการพัฒนาความร่วมมือด้านสุขภาพระหว่างประเทศไทยและสาธารณรัฐคิวบา จะมีการลงนามบันทึกความเข้าใจระหว่างกระทรวงสาธารณสุขของทั้งสองประเทศ แสดงถึงการส่งเสริมและพัฒนาความร่วมมือด้านสาธารณสุขและแลกเปลี่ยนทางวิชาการระหว่างไทยกับสาธารณรัฐคิวบาในหลายสาขา อาทิ โรคติดต่อและโรคไม่ติดต่อ การวิจัยทางการแพทย์เภสัชวิทยาและเทคโนโลยีชีวการแพทย์ นโยบายเกี่ยวกับเภสัชกรรม ระบบสุขภาพและการสาธารณสุขมูลฐาน แพทยศาสตร์ศึกษา เทคโนโลยีชีวการแพทย์ หลักประกันสุขภาพถ้วนหน้า เป็นต้น ซึ่งประเทศไทยและสาธารณรัฐคิวบามีความร่วมมือกันมาก่อนหน้าในหลายเรื่อง เช่น การพัฒนาชีววัตถุที่ประเทศไทยได้รับการถ่ายทอดเทคโนโลยีจากคิวบา การแลกเปลี่ยนเรียนรู้ร่วมกันด้านแพทยศาสตร์ศึกษาและการประกันสุขภาพถ้วนหน้า
ทั้งนี้ การลงนามบันทึกความเข้าใจนี้จะเป็นจุดเริ่มต้น ที่จะกระชับความสัมพันธ์และพัฒนาความร่วมมืออย่างเป็นระบบเพื่อการพัฒนาสุขภาพของทั้งสองประเทศ เพื่อมุ่งสู่เป้าหมายการพัฒนาที่ยั่งยืน
****************************** 23 เมษายน 2561
รัฐบาลไทย-ข่าวทำเนียบรัฐบาล-กระทรวงพาณิชย์ ลงพื้นที่ ผลักดัน “สังคโลกสุโขทัย”  ขึ้นทะเบียนเป็นสิ่งบ่งชี้ทางภูมิศาสตร์ (GI) ไทย
วันอังคารที่ 26 ธันวาคม 2560
กระทรวงพาณิชย์ ลงพื้นที่ ผลักดัน “สังคโลกสุโขทัย”  ขึ้นทะเบียนเป็นสิ่งบ่งชี้ทางภูมิศาสตร์ (GI) ไทย
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ พร้อมนายทศพล ทังสุบุตร อธิบดีกรมทรัพย์สินทางปัญญา และคณะเจ้าหน้าที่กรมทรัพย์สินทางปัญญา ลงพื้นที่แหล่งผลิตสังคโลกสุโขทัย จังหวัดสุโขทัย
เพื่อส่งเสริมผลักดันการขึ้นทะเบียนสังคโลกสุโขทัยเป็นสิ่งบ่งชี้ทางภูมิศาสตร์ไทย
นางสาวชุติมา บุณยประภัศร รัฐมนตรีช่วยว่าการกระทรวงพาณิชย์ เปิดเผยว่า เมื่อวันที่ 25 ธันวาคม 2560 ได้ลงพื้นที่แหล่งผลิตสังคโลกสุโขทัย ณ ตําบลเมืองเก่า อําเภอเมืองสุโขทัย จังหวัดสุโขทัย เพื่อพบปะผู้ผลิตผู้ประกอบการสินค้าสังคโลกสุโขทัย และข้าราชการในพื้นที่ เพื่อรับฟังปัญหาอุปสรรค ตลอดจนแนะนําให้เกิดความรู้ความเข้าใจรวมทั้งประโยชน์ในการขึ้นทะเบียนสิ่งบ่งชี้ทางภูมิศาสตร์ สําหรับสินค้าสังคโลกสุโขทัยนั้น มีความโดดเด่น ทั้งตัวสินค้าที่มีความแข็งแกร่ง ทนทาน และมีความสวยงามแบบมีเอกลักษณ์ รูปแบบงานปั้นที่มีความหลากหลาย สามารถสร้างรายได้เข้าสู่จังหวัดสุโขทัยมาอย่างยาวนานตั้งแต่ในอดีตจนถึงปัจจุบัน
สังคโลกสุโขทัย เป็นเครื่องปั้นดินเผาคุณภาพดี มีลักษณะเป็นเนื้อดิน (Earth Ware) หรือเนื้อแกร่ง (Stone Ware) มี 2 ประเภท คือ ประเภทไม่เคลือบ จะมีสีน้ําตาลแกมแดง สีเทาจนถึงเทาเข้ม ประเภทเคลือบ จะเคลือบสีขาว สีน้ําตาล สีเขียว เคลือบสองสี หรือเขียนลายใต้เคลือบ ลวดลายอันเป็นเอกลักษณ์เฉพาะได้แก่ รูปปลา กงจักร และดอกไม้ มีการตกแต่งลวดลาย สีสัน เป็นศิลปะแบบจีน ซึ่งสันนิษฐานว่ามีชาวจีนเข้ามาทําเครื่องปั้นดินเผาที่นี่ หรือบางหลักฐานกล่าวว่าพ่อขุนรามคําแหงมหาราชได้นําช่างเผาถ้วยจีนเข้ามาสุโขทัยจํานวนมาก งานเครื่องปั้นดินเผาในสมัยสุโขทัยจึงเจริญอย่างมาก ทําให้การผลิตสังคโลกสุโขทัยมีความโดดเด่นเป็นอัตลักษณ์เฉพาะตัว ตลอดจนเป็นภูมิปัญญาที่สืบทอดจากรุ่นสู่รุ่นและได้รับการพัฒนามาเป็นเวลานานกว่า 700 ปี
แม้ว่าสังคโลกสุโขทัยจะเป็นสินค้าที่มีชื่อเสียงมายาวนาน แต่ในปัจจุบันประสบปัญหาความนิยมลดลง รวมถึงการขยายตลาดมีน้อย เนื่องจากนักท่องเที่ยวมาเยี่ยมชมน้อยลง และเป็นสินค้าราคาสูง จึงมีกําลังซื้อไม่มากนัก ดังนั้น กระทรวงพาณิชย์จะช่วยประชาสัมพันธ์ สร้างจุดเด่น ตลอดจนสร้างมูลค่าเพิ่มให้กับสินค้า GI รวมทั้งให้คําแนะนําในการเปิดตลาดใหม่ๆ เช่น ขยายช่องทางการตลาดออนไลน์ ให้สามารถกระจายสินค้าให้ผู้บริโภคเลือกซื้อสินค้าจากผลิตภัณฑ์ชุมชนได้โดยสะดวกรวดเร็ว สร้างรายได้ให้ผลิตภัณฑ์ชุมชน และผลักดันให้ผู้ประกอบการได้เข้าร่วมงานจําหน่ายสินค้าของกระทรวงพาณิชย์อย่างต่อเนื่อง
รัฐบาลไทย-ข่าวทำเนียบรัฐบาล-รมช.สมชาย ให้คณะนักธุรกิจด้านเคมีชีวภาพจากฟินแลนด์ เข้าพบ หารือเกี่ยวกับโครงการ “นครสวรรค์ ไบโอคอมเพล็กซ์"
วันพุธที่ 4 กรกฎาคม 2561
รมช.สมชาย ให้คณะนักธุรกิจด้านเคมีชีวภาพจากฟินแลนด์ เข้าพบ หารือเกี่ยวกับโครงการ “นครสวรรค์ ไบโอคอมเพล็กซ์"
รมช.สมชาย ให้คณะนักธุรกิจด้านเคมีชีวภาพจากฟินแลนด์ เข้าพบ หารือเกี่ยวกับโครงการ “นครสวรรค์ ไบโอคอมเพล็กซ์"
วันนี้ (4 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้นางซาตู ซุยก์การี-เคลฟเวน เอกอัครราชทูตสาธารณรัฐฟินแลนด์ประจําประเทศไทย นําคณะนักธุรกิจด้านเคมีชีวภาพจากฟินแลนด์รวมทั้งบริษัทในประเทศไทยเข้าหารือเพื่อนําเสนอโครงการ “นครสวรรค์ ไบโอคอมเพล็กซ์” โดยกล่าวถึงประโยชน์ที่ไทยและฟินแลนด์จะได้รับ และบทบาทของกระทรวงอุตสาหกรรมในโครงกล่าวดังกล่าว ณ ห้องรับรอง 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับเอกอัคราชทูตชิลี สร้างความร่วมมือด้านเทคโนโลยีดิจิทัลเพื่อการท่องเที่ยว
วันพฤหัสบดีที่ 18 มกราคม 2561
รมว.ดิจิทัลฯ ร่วมหารือกับเอกอัคราชทูตชิลี สร้างความร่วมมือด้านเทคโนโลยีดิจิทัลเพื่อการท่องเที่ยว
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายคริสเตียน เรเรน บาร์เกตโต (H.E.Mr.Christain Rehren Bargetto) เอกอัคราชทูตสาธารณรัฐชิลีประจําประเทศไทย โดยทั้งสองฝ่ายได้ร่วมหารือเกี่ยวกับการค้า การลงทุน และการส่งเสริมความร่วมมือด้านธุรกิจระหว่างทั้งสองประเทศ ซึ่งปัจจุบันประเทศชิลีมีอัตรานักท่องเที่ยวเดินทางมายังประเทศไทยเพิ่มมากขึ้น ส่งผลให้มีการพิจารณาการสร้างความร่วมมือด้านการท่องเที่ยวโดยใช้เทคโนโลยีเป็นกลไกสําคัญ พร้อมกันนี้ทั้งสองฝ่ายได้เห็นชอบร่วมกันในการจัดทําความร่วมมือด้าน Startup รวมถึงการสร้างความสัมพันธ์ระหว่างหน่วยงานของไทยและชิลีเพื่อพิจารณาการจัดทําความร่วมมือในสาขาที่ทั้งสองประเทศเห็นชอบร่วมกัน และอาจพิจารณาจัดทําเป็นบันทึกความเข้าใจฯ ร่วมกันในอนาคต รวมทั้งได้ให้ความสําคัญต่อการดําเนินความร่วมมือที่จะเกิดขึ้นในกรอบความร่วมมือทางเศรษฐกิจในภูมิภาคเอเชีย-แปซิฟิก หรือ เอเปค (Asia-Pacific Economic Cooperation : APEC) เพื่อสนับสนุนการดําเนินงานตามนโยบายของรัฐบาลชิลี และรัฐบาลไทยให้บรรลุเป้าหมายในการปฏิรูปด้านเศรษฐกิจ เมื่อวันที่ 17 มกราคม 2561 ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
***********************
รัฐบาลไทย-ข่าวทำเนียบรัฐบาล-สมเด็จพระจักรพรรดิและสมเด็จพระจักรพรรดินีแห่งญี่ปุ่น เสด็จพระราชดำเนินเยือนประเทศไทยเป็นการส่วนพระองค์
วันศุกร์ที่ 3 มีนาคม 2560
สมเด็จพระจักรพรรดิและสมเด็จพระจักรพรรดินีแห่งญี่ปุ่น เสด็จพระราชดําเนินเยือนประเทศไทยเป็นการส่วนพระองค์
สมเด็จพระจักรพรรดิและสมเด็จพระจักรพรรดินีแห่งญี่ปุ่น เสด็จพระราชดําเนินเยือนประเทศไทยเป็นการส่วนพระองค์
สมเด็จพระจักรพรรดิและสมเด็จพระจักรพรรดินีแห่งญี่ปุ่น เสด็จพระราชดําเนินเยือนประเทศไทยเป็นการส่วนพระองค์ ในวันที่ ๕ และ ๖ มีนาคม พุทธศักราช ๒๕๖๐ เพื่อถวายราชสักการะพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร และทรงพระปรมาภิไธย และพระนามาภิไธยในสมุดแสดงความเสียพระราชหฤทัย ณ พระบรมมหาราชวัง ในการนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร จะเสด็จออกทรงรับสมเด็จพระจักรพรรดิและสมเด็จพระจักรพรรดินีแห่งญี่ปุ่น ณ พระที่นั่งอัมพรสถาน พระราชวังดุสิต ในวันที่ ๕ มีนาคม พุทธศักราช ๒๕๖๐
รัฐบาลไทย-ข่าวทำเนียบรัฐบาล-“บิ๊กอู๋” จับมือประธาน ISSA หารือยุทธศาสตร์ Vision Zero  ส่งเสริมวัฒนธรรมด้านความปลอดภัยในสถานที่ทำงาน
วันพฤหัสบดีที่ 28 มิถุนายน 2561
“บิ๊กอู๋” จับมือประธาน ISSA หารือยุทธศาสตร์ Vision Zero  ส่งเสริมวัฒนธรรมด้านความปลอดภัยในสถานที่ทํางาน
รมว.แรงงาน ให้การต้อนรับ Dr. Joachim Breuer ประธานสมาคมการประกันสังคมระหว่างประเทศ (ISSA) หารือยุทธศาสตร์ Vision Zero ย้ํา ไทยพร้อมให้ความร่วมมือเพื่อส่งเสริมการสร้างวัฒนธรรมเชิงป้องกันด้านความปลอดภัยในสถานที่ทํางาน เพื่อประโยชน์ของแรงงานไทยทุกคน
วันที่ 28 มิถุนายน 2561 เวลา 09.30 น. พล.ต.อ. อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ Dr. Joachim Breuer ประธานสมาคมการประกันสังคมระหว่างประเทศ (ISSA) และดร.ชัยยุทธ ชวลิตนิธิกุล นายกสมาคมส่งเสริมความปลอดภัยและอนามัยในการทํางาน (ประเทศไทย) ที่มาเข้าเยี่ยมคารวะและหารือข้อราชการด้านแรงงาน ณ ห้องรับรอง VIP บริเวณห้องแกรนด์ฮอลล์ 201 – 203 ศูนย์นิทรรศการและการประชุมไบเทค บางนา โดย รมว.แรงงาน กล่าวว่า การหารือในวันนี้เป็นการหารือเกี่ยวกับความร่วมมือด้านยุทธศาสตร์ Vision Zero หรือยุทธศาสตร์โลกเพื่อการเสริมสร้างความปลอดภัยและสุขภาพอนามัยในการทํางาน ที่สมาคมการประกันสังคมระหว่างประเทศ ได้ริเริ่มยุทธศาสตร์ Vision Zero ขึ้นมา เพื่อส่งเสริมให้ภาคธุรกิจตระหนักถึงการสร้างเสริมวัฒนธรรมด้านความปลอดภัยในสถานที่ทํางาน การป้องกันอุบัติเหตุอันตรายและการเสียชีวิตจากการทํางาน รวมถึงสร้างเสริมสภาพการทํางานที่ปลอดภัยและดีต่อสุขภาพอนามัยในทุกประเภทกิจการ นอกจากนี้ ยังได้ร่วมหารือเกี่ยวกับความร่วมมือด้านประกันสังคมระหว่างสมาคมการประกันสังคมระหว่างประเทศและกระทรวงแรงงาน ด้านความปลอดภัยในการทํางานสําหรับแรงงานนอกระบบ เป็นต้น
พล.ต.อ. อดุลย์ฯ กล่าวเพิ่มเติมว่า กระทรวงแรงงานได้มีนโยบาย Safety Thailand เพื่อส่งเสริมการขับเคลื่อนการสร้างวัฒนธรรมการทํางานในเชิงป้องกัน โดยเริ่มปลูกฝังตั้งแต่ระดับเยาวชนที่อยู่ในสถานศึกษา เพื่อเยาวชนให้มีความรู้และตระหนักถึงความปลอดภัยในการปฏิบัติงานในอนาคต อีกทั้งยังมีการจัดกิจกรรมงานความปลอดภัยและอาชีวอนามัยแห่งชาติมาอย่างต่อเนื่อง เพื่อยกย่องสถานประกอบกิจการที่เข้าร่วมกิจกรรมการรณรงค์ลดสถิติอุบัติเหตุจากการทํางานให้เป็นศูนย์ ทั้งนี้ ขอขอบคุณสมาคมการประกันสังคมระหว่างประเทศที่เห็นถึงความมุ่งมั่นตั้งใจของกระทรวงแรงงานในการขับเคลื่อนการสร้างวัฒนธรรมความปลอดภัยและสุขภาพอนามัยในการทํางาน รวมถึงการผลักดันแรงงานนอกระบบให้เข้าสู่ระบบประกันสังคม เพื่อให้แรงงานไทยมีคุณภาพชีวิตที่ดีและได้รับการคุ้มครองเมื่อเกิดการเจ็บป่วยหรือชราภาพ โดยกระทรวงแรงงานพร้อมให้ความร่วมมือและเป็นส่วนหนึ่งในการขับเคลื่อนยุทธศาสตร์ให้บรรลุเป้าหมายต่อไป
--------------------------------
รัฐบาลไทย-ข่าวทำเนียบรัฐบาล-รัฐบาลร่วมมือ กกร. ขับเคลื่อนเศรษฐกิจพัฒนาประเทศ ยึดผลประโยชน์ของประชาชนเป็นสำคัญ
วันพุธที่ 14 สิงหาคม 2562
รัฐบาลร่วมมือ กกร. ขับเคลื่อนเศรษฐกิจพัฒนาประเทศ ยึดผลประโยชน์ของประชาชนเป็นสําคัญ
นายกรััฐมนตรี เผยรัฐบาลร่วมมือ กกร. ขับเคลื่อนเศรษฐกิจพัฒนาประเทศ ยึดผลประโยชน์ของประชาชนเป็นสําคัญ โดยยืนยันจะทําหน้าที่ให้ดีที่สุด
วันนี้ (14 สิงหาคม 2562) เวลา 15.30 น. ณ ห้องสีม่วง ตึกไทยคู่ฟ้า ทําเนียบรัฐบาล คณะกรรมการร่วมภาคเอกชน 3 สถาบัน (กกร.) ประกอบด้วย สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อเสนอข้อเสนอของภาคเอกชนต่อรัฐบาล สําหรับเป็นกรอบการทํางานร่วมกัน รวมทั้งยังเป็นแนวทางการแก้ไขปัญหาทางเศรษฐกิจที่มาจากมุมมองของภาคเอกชนประกอบการตัดสินใจเชิงนโยบาย เพื่อยกระดับเศรษฐกิจของไทยให้สามารถแข่งขันได้ในเวทีโลกให้ประเทศเติบโตได้อย่างยั่งยืน โดยมีนายสมคิด จาตุศรีพิทักษ์ รองนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายทศพร ศิริสัมพันธ์ เลขาธิการคณะกรรมการพัฒนาการเศรษฐกิจและสังคมแห่งชาติ นายกลินท์ สารสิน ประธานสภาหอการค้าแห่งประเทศไทย นายปรีดี ดาวฉาย ประธานสมาคมธนาคารไทย นายสุพันธุ์ มงคลสุธี ประธานสภาอุตสาหกรรมแห่งประเทศไทย และศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ร่วมสนทนาด้วย
นายกรัฐมนตรีและรัฐมนตรีว่าการกระทรวงกลาโหม กล่าวขอบคุณภาคเอกชนทั้ง 3 สถาบันที่ได้มอบข้อเสนอให้กับรัฐบาล ซึ่งสอดคล้องกับแนวทางและนโยบายของรัฐบาลรวมถึงยุทธศาสตร์ชาติ โดยไปพิจารณาเพื่อดําเนินการตามความเหมาะสม เชื่อมั่นว่า กกร.จะทํางานร่วมกับรัฐบาลโดยคณะรัฐมนตรีเศรษฐกิจ เพื่อช่วยกันหาแนวทางและวิธีการทํางานภายใต้สถานการณ์เศรษฐกิจทั้งในประเทศและต่างประเทศที่เกิดขึ้นในขณะนี้อย่างเต็มที่ เพราะการขับเคลื่อนประเทศไม่สามารถทําได้โดยเพียงลําพัง แต่ต้องอาศัยทุกฝ่ายช่วยกันทํางานเพื่อไปสู่เป้าหมายที่กําหนดไว้ นายกรัฐมนตรียังกล่าวถึงการขับเคลื่อนโครงการพัฒนาระเบียงเศรษฐกิจภาคตะวันออก (EEC)ว่า รัฐบาลจะดําเนินการให้เกิดผลประโยชน์ต่อประชาชนทุกกลุ่มและประเทศชาติให้มากที่สุด รวมถึงการดูแลในเรื่องค่าเงินบาทที่แข็งค่าในขณะนี้
พร้อมกันนี้ นายกรัฐมนตรี ได้กล่าวยืนยันว่า จะทําหน้าที่ให้ดีที่สุด การบริหารราชการแผ่นดินร่วมกับคณะรัฐมนตรีก็กําลังขับเคลื่อนไปตามแนวทางที่กําหนดไว้ร่วมกัน ส่งเสริมการสร้างตลาดใหม่ที่ยังไม่มีการแข่งขันสูงมากนัก เช่น การส่งเสริมSMEsที่ไทยสามารถผลิตในต้นทุนต่ําและไม่ใช้เทคโนโลยีที่สูงมาก แข่งขันได้มีเป้าหมายผลิตสําหรับประชาชนผู้มีรายได้เข้าถึงสินค้า เช่น เครื่องใช้ไฟฟ้าราคาถูก ทั้งนี้ นายกรัฐมนตรียังขอความร่วมมือภาคเอกชนผลิตสินค้าและบริการที่มีคุณภาพราคาไม่แพงเกินไปให้ผู้มีรายได้น้อยได้มีโอกาสเข้าถึงสินค้าและบริการเหล่านั้นเช่นเดียวกัน เพื่อช่วยกันยกระดับคุณภาพชีวิตของประชาชนทุกกลุ่มอย่างทั่วถึง
โอกาสนี้ กกร. ได้ยื่นข้อเสนอของภาคเอกชนต่อรัฐบาล มี 6 ประเด็นสําคัญ ได้แก่ (1) การเสริมสร้างความร่วมมือภาครัฐและเอกชน ยกระดับการทํางานร่วมกันระหว่างภาครัฐและเอกชนในระดับต่าง ๆ(2) การเพิ่มขีดความสามารถในการแข่งขันภาคเอกชน (3) การพัฒนาระบบบริหารจัดการภาครัฐ(4) สนับสนุนโครงการที่สําคัญของภาครัฐให้ดําเนินการต่อเนื่อง (5) เสริมสร้างธรรมาภิบาล ความรับผิดชอบต่อสังคม และ (6) ยกระดับทักษะ ความรู้และคุณภาพชีวิตทรัพยากรมนุษย์ทั้งนี้ กกร. ยังพร้อมสนับสนุนและจะร่วมมือกับรัฐบาลเดินหน้าขับเคลื่อนเศรษฐกิจประเทศ ด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตแคนาดาประจำประเทศไทยเข้าพบ
วันพฤหัสบดีที่ 15 สิงหาคม 2562
รัฐมนตรีฯ สุริยะ ให้เอกอัครราชทูตแคนาดาประจําประเทศไทยเข้าพบ
รัฐมนตรีฯ สุริยะ ให้เอกอัครราชทูตแคนาดาประจําประเทศไทยเข้าพบ
วันนี้ (15 ส.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นางโดนิกา พอตตี้เอกอัครราชทูตวิสามัญผู้มีอํานาจเต็มแห่งแคนาดาประจําประเทศไทย เข้าพบเพื่อหารือเกี่ยวกับนโยบายการพัฒนาโครงการอีอีซี ภายใต้ไทยแลนด์ 4.0 และโครงการต่างๆของประเทศไทยภายใต้ความร่วมมือระหว่างรัฐบาลและเอกชน โดยมีนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ร่วมด้วย ณ ห้องรับรอง 1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรุงไทยออกมาตรการช่วยเหลือลูกค้าที่ประสบเหตุความรุนแรงที่โคราช
วันจันทร์ที่ 10 กุมภาพันธ์ 2563
กรุงไทยออกมาตรการช่วยเหลือลูกค้าที่ประสบเหตุความรุนแรงที่โคราช
ธนาคารกรุงไทยออกมาตรการช่วยเหลือเร่งด่วนยกหนี้ให้กับเจ้าหน้าที่ตํารวจ ทหาร ที่เสียชีวิตจากการปฏิบัติหน้าที่และเป็นลูกค้าของธนาคาร พร้อมมอบเงินให้กับครอบครัว จํานวน 200,000 บาท รวมทั้งมอบเงินช่วยเหลือ และลดดอกเบี้ยกรณีบาดเจ็บ
ธนาคารกรุงไทยออกมาตรการช่วยเหลือเร่งด่วนยกหนี้ให้กับเจ้าหน้าที่ตํารวจ ทหาร ที่เสียชีวิตจากการปฏิบัติหน้าที่และเป็นลูกค้าของธนาคาร พร้อมมอบเงินให้กับครอบครัว จํานวน 200,000 บาท รวมทั้งมอบเงินช่วยเหลือ และลดดอกเบี้ยกรณีบาดเจ็บ สําหรับลูกค้าประชาชนทั่วไปที่เสียชีวิต ลดดอกเบี้ยเหลือ 0.01% ต่อปี คงที่เป็นเวลา 5 ปี พร้อมประสานกับบริษัทประกันจ่ายค่าสินไหมทดแทนให้ลูกค้าเร่งด่วน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากเหตุการณ์ร้ายแรงที่โคราช จังหวัดนครราชสีมา ทําให้ประชาชนได้รับบาดเจ็บและเสียชีวิตจํานวนมาก ธนาคารกรุงไทย ในฐานะธนาคารพาณิชย์ของรัฐ ได้ออกมาตรการช่วยเหลือเป็นกรณีเร่งด่วนเพื่อบรรเทาความเดือดร้อนให้กับครอบครัวของลูกค้าที่เสียชีวิตและบาดเจ็บดังนี้
1.กรณีเสียชีวิต เจ้าหน้าที่ตํารวจ ทหาร ที่เสียชีวิตจากการปฏิบัติหน้าที่และเป็นลูกค้าธนาคาร ธนาคารยกหนี้ให้ทั้งหมด และมอบเงินช่วยเหลือให้กับครอบครัว จํานวน 200,000 บาท
2.กรณีบาดเจ็บ
2.1. เจ้าหน้าที่ตํารวจ ทหารที่บาดเจ็บสาหัสและเป็นลูกค้าของธนาคาร ธนาคารมอบเงินช่วยเหลือ 50,000 บาท และลดอัตราดอกเบี้ยเหลือ 0.01%ต่อปี คงที่เป็นเวลา5 ปี
2.2. เจ้าหน้าที่ตํารวจ ทหารที่บาดเจ็บทั่วไปและเป็นลูกค้าของธนาคาร ธนาคารมอบเงินช่วยเหลือ 20,000 บาท และลดอัตราดอกเบี้ยเหลือ 0.01% ต่อปี คงที่เป็นเวลา 5 ปี
3.สําหรับลูกค้าของธนาคารที่เป็นประชาชนทั่วไปเสียชีวิต ธนาคารลดอัตราดอกเบี้ยเหลือ 0.01%ต่อปี คงที่เป็นเวลา5 ปี
นอกจากนี้ เพื่อบรรเทาความเดือดร้อนดังกล่าว ธนาคารได้ประสานงานอย่างเต็มที่กับบริษัทประกันในเครือ เพื่อเร่งรัดการจ่ายค่าสินไหมทดแทนตามเงื่อนไขของกรมธรรม์อย่างเร่งด่วนเป็นกรณีพิเศษ จากการตรวจสอบรา?ยชื่อผู้บาดเจ็บและเสียชีวิตพบว่า มีลูกค้าธนาคารประมาณ 48 ราย
ธนาคารกรุงไทย ขอแสดงความเสียใจต่อความสูญเสียที่เกิดขึ้นและขอเป็นกําลังใจให้ครอบครัวผู้ที่เสียชีวิต ผู้ที่ได้รับบาดเจ็บ พี่น้องชาวโคราช รวมทั้งเจ้าหน้าที่ทุกท่านที่เสียสละเพื่อปฏิบัติภารกิจในครั้งนี้จนสถานการณ์คลี่คลายได้ในที่สุด
รัฐบาลไทย-ข่าวทำเนียบรัฐบาล-ท่าอากาศยานแม่ฟ้าหลวง เชียงราย ดำเนินการตามมาตรการการป้องกันการแพร่กระจายของเชื้อไวรัส COVID-19 [กระทรวงคมนาคม]
วันอังคารที่ 24 มีนาคม 2563
ท่าอากาศยานแม่ฟ้าหลวง เชียงราย ดําเนินการตามมาตรการการป้องกันการแพร่กระจายของเชื้อไวรัส COVID-19 [กระทรวงคมนาคม]
ท่าอากาศยานแม่ฟ้าหลวง เชียงราย ดําเนินการตามมาตรการการป้องกันการแพร่กระจายของเชื้อไวรัส COVID-19
ท่าอากาศยานแม่ฟ้าหลวง เชียงราย ดําเนินการตามมาตรการการป้องกันการแพร่กระจายของเชื้อไวรัส COVID-19 จัดทําเครื่องหมายแสดงตําแหน่งการยืนเข้าแถว พื้นที่คัดกรองผู้โดยสาร ผู้ใช้บริการ ผู้ปฏิบัติงานที่เข้ามาในพื้นที่ต่าง ๆ ของสนามบิน โดยเว้นระยะห่าง 1 เมตร Social Distancing เพื่อลดความเสี่ยงและสร้างความมั่นใจให้กับผู้โดยสาร , ผู้ปฏิบัติงานต่อไป และขอให้ผู้โดยสารเผื่อเวลาในการเดินทาง
ท่าอากาศยานแม่ฟ้าหลวง เชียงราย มีความห่วงใยและตระหนักถึงความปลอดภัยของผู้ใช้บริการท่าอากาศยาน เป็นประจําและได้ดําเนินการตามมาตรการป้องกันและติดตามเฝ้าระวังไวรัส COVID-19 โดยมีการตรวจเช็คแอลกอฮอล์เจลล้างมือตามจุดให้บริการต่าง ๆ ให้พร้อมใช้งานตลอดเวลาอย่างสม่ําเสมอ เพื่อสร้างความมั่นใจให้แก่ผู้โดยสาร และผู้ใช้บริการ ณ อาคารผู้โดยสารท่าอากาศยานแม่ฟ้าหลวง เชียงราย
ท่าอากาศยานแม่ฟ้าหลวง เชียงราย
โทร 0 5379 8000 , 0 5379 8999
โทรสาร 0 5379 8049
​ข้อมูล ณ วันที่ 23 มีนาคม 2563
รัฐบาลไทย-ข่าวทำเนียบรัฐบาล-กรมท่าอากาศยานจัดการประชุมเพื่อถ่ายทอดแผนแม่บทการประชาสัมพันธ์และการสร้างภาพลักษณ์กรมท่าอากาศยาน
วันจันทร์ที่ 25 ธันวาคม 2560
กรมท่าอากาศยานจัดการประชุมเพื่อถ่ายทอดแผนแม่บทการประชาสัมพันธ์และการสร้างภาพลักษณ์กรมท่าอากาศยาน
นายจรุณ มีสมบูรณ์ รองอธิบดีกรมท่าอากาศยาน กระทรวงคมนาคม เป็นประธานการประชุมชี้แจงเพื่อถ่ายทอดแผนแม่บทการประชาสัมพันธ์และการสร้างภาพลักษณ์กรมท่าอากาศยาน เมื่อวันที่ 19 ธันวาคม 2560 ณ ห้องประชุมกรมท่าอากาศยาน
โดยมี ผู้บริหาร ผู้อํานวยการท่าอากาศยาน และเจ้าหน้าที่ประชาสัมพันธ์ท่าอากาศยานในสังกัดกรมท่าอากาศยาน (ทย.) ร่วมการประชุม
นายจรุณ มีสมบูรณ์ กล่าวว่า การประชาสัมพันธ์และการสร้างภาพลักษณ์ เป็นสิ่งสําคัญสําหรับทุกองค์กร เนื่องจากทําให้องค์กรเป็นที่รู้จัก ยอมรับ และเชื่อถือจากภาคส่วนต่าง ๆ รวมถึงประชาชน การประชุมดังกล่าว มีวัตถุประสงค์เพื่อให้บุคลากรของ ทย. มีความรู้ และความเข้าใจแนวทางการปฏิบัติงานเพื่อสร้างภาพลักษณ์ที่ดี ตามแนวคิด “ยิ้มแย้มยินดี สุขขี ที่บ้านเรา” การให้บริการประชาชนอย่างมีประสิทธิภาพสูงสุด และสามารถถ่ายทอดแก่ผู้ปฏิบัติงานตําแหน่งต่าง ๆ ในท่าอากาศยาน เพื่อนําไปสู่การสร้างและนําเสนอภาพลักษณ์ของ ทย. ได้อย่างเป็นรูปธรรม หลังจากได้เปิดตัวภาพลักษณ์ใหม่ เมื่อวันที่ 27 พฤศจิกายน 2560 ที่ผ่านมา ทย. ได้เปลี่ยนชื่อหน่วยงานบ่อยครั้งอาจทําให้เกิดความสับสน หรือไม่เป็นที่รู้จักแก่หน่วยงานและบุคคลทั่วไป ดังนั้น บุคลากรของ ทย. ทุกระดับจะต้องเรียนรู้วิธีการใช้เครื่องมือที่จะช่วยให้ ทย. เป็นที่รู้จัก ทําให้ประชาชนทราบว่า ทย. เป็นหน่วยงานภาครัฐในสังกัดกระทรวงคมนาคม มีภารกิจเกี่ยวกับการบริหารจัดการท่าอากาศยานภูมิภาค จํานวน 29 แห่ง ให้บริการและอํานวยความสะดวกในการเดินทางแก่ประชาชน สามารถจดจําและมีความประทับใจ
นายดรุณ แสงฉาย อธิบดีกรมท่าอากาศยาน กล่าวว่า ในปี 2560 เป็นปีที่สําคัญของ ทย. ในฐานะผู้บริหารจัดการท่าอากาศยานในสังกัด จํานวน 29 แห่งทั่วประเทศ ได้ปรับภาพลักษณ์ใหม่ให้มีความทันสมัยมากขึ้น ดําเนินงานในเชิงรุกต่อเนื่องจากเมื่อต้นปีที่ได้ปรับโครงสร้างการทํางานหลายด้าน เพื่อให้มีความคล่องตัวและสามารถแข่งขันเชิงธุรกิจ ตอบสนองความต้องการของผู้โดยสารที่หลากหลายและเฉพาะเจาะจงมากขึ้น และเชื่อมั่นว่าในปี 2561 ทย. จะเปลี่ยนเป็นองค์กรที่สมาร์ท ด้วยภาพลักษณ์ การให้บริการ บุคลากร ตลอดจนเทคโนโลยีที่พร้อมแข่งขันตอบสนองกับทิศทางตลาดการบินของประเทศที่จะเติบโตอย่างต่อเนื่องภายใต้แนวคิด “DOA FOR All : กรมท่าอากาศยาน ทะยานสู่ความก้าวไกล..มิติใหม่เพื่อให้บริการทุกคน” จะทําให้ทุกคนเข้าถึงโอกาสในการใช้ท่าอากาศยาน เพื่อการเดินทางหรือขนส่งทางอากาศได้อย่างเท่าเทียม ทั้งนี้ ทย. มีแนวทางการบริหารจัดการที่ยึดประโยชน์ประชาชนเป็นที่ตั้ง มีมาตรฐานการบริหารจัดการที่เทียบเท่าสากล มีเป้าหมายสูงสุดเพื่อต้องการให้นักท่องเที่ยวและผู้โดยสารได้รับความสะดวกสบายในการมาใช้บริการ มีความปลอดภัย รู้สึกอบอุ่นและมีความสุขที่มาใช้บริการของท่าอากาศยานในสังกัด ทย.
รัฐบาลไทย-ข่าวทำเนียบรัฐบาล-พิธีรับพระราชทานรถโมบายเคลื่อนที่ “สิริเวชยาน” ในพระนามาภิไธยสมเด็จพระเทพรัตนราชสุดาฯ สยามบรมราชกุมารี
วันจันทร์ที่ 10 กันยายน 2561
พิธีรับพระราชทานรถโมบายเคลื่อนที่ “สิริเวชยาน” ในพระนามาภิไธยสมเด็จพระเทพรัตนราชสุดาฯ สยามบรมราชกุมารี
​เมื่อ ๑๐ ก.ย.๖๑ พล.อ.ประวิตร วงษ์สุวรรณ รอง นรม. และ รมว.กห. เป็นประธานในพิธีรับพระราชทานรถโมบายเคลื่อนที่ “สิริเวชยาน” ในพระนามาภิไธยสมเด็จพระเทพรัตนราชสุดาฯ  สยามบรมราชกุมารี
ณ ห้องสุรศักดิ์มนตรี ในศาลาว่าการกลาโหม ซึ่งรถเคลื่อนที่ดังกล่าว จะนําไปใช้เพื่องานสาธารณสุขเชิงรุกในพื้นที่ จชต. โดยให้บริการ ช่วยเหลือแก่ประชาชน โดยเฉพาะคนพิการที่อยู่ในพื้นที่ห่างไกล สถานบริการ ให้ได้รับประโยชน์จากอุปกรณ์ที่มีความพร้อม และทันสมัย ทั้งการตรวจรักษาผู้ป่วยทั่วไป โรคเฉพาะทาง กลุ่มผู้ป่วยติดเตียง คนชรา ผู้ป่วยด้วยโรคเรื้อรังต่าง ๆ ส่งผลให้ประชาชนในพื้นที่ มีคุณภาพชีวิตที่ดีขึ้น สามารถดํารงชีวิตอยู่ในสังคม อย่างเท่าเทียมและมีศักดิ์ศรี
รัฐบาลไทย-ข่าวทำเนียบรัฐบาล-รมว.วธ.กล่าวสุนทรพจน์และแสดงความยินดีในงานวันชาติสาธารณรัฐประชาชนบังกลาเทศ
วันอังคารที่ 27 มีนาคม 2561
รมว.วธ.กล่าวสุนทรพจน์และแสดงความยินดีในงานวันชาติสาธารณรัฐประชาชนบังกลาเทศ
รมว.วธ.กล่าวสุนทรพจน์และแสดงความยินดีในงานวันชาติสาธารณรัฐประชาชนบังกลาเทศ
วันที่ ๒๖ มีนาคม ๒๕๖๑ เวลา ๑๘.๓๐ น. นายวีระ โรจน์พจนรัตน์ รัฐมนตรีว่าการกระทรวงวัฒนธรรมกล่าวสุนทรพจน์และแสดงความยินดีในงานวันชาติสาธารณรัฐประชาชนบังกลาเทศ พร้อมด้วยนางสาวดารุณี ธรรมโพธิ์ดล ผู้ตรวจราชการกระทรวงวัฒนธรรมเข้าร่วมในพิธี โดยมีนางไซดา มูนา ทัสนีม เอกอัครราชทูตสาธารณรัฐประชาชนบังกลาเทศประจําประเทศไทยให้การต้อนรับ ณ โรงแรมแกรนด์ ไฮแอท เอราวัณ กรุงเทพฯ
รัฐบาลไทย-ข่าวทำเนียบรัฐบาล-​สั่งไล่ล่าผู้ก่อเหตุระเบิดป่วนเมืองใต้ และให้ติดตามความเชื่อมโยงกลุ่มอิทธิพลที่เสียประโยชน์ถึงที่สุด
วันอังคารที่ 12 มีนาคม 2562
​สั่งไล่ล่าผู้ก่อเหตุระเบิดป่วนเมืองใต้ และให้ติดตามความเชื่อมโยงกลุ่มอิทธิพลที่เสียประโยชน์ถึงที่สุด
พล.อ.ประวิตร วงษ์สุวรรณ​ รอง นรม. และ รมว.กห. ได้กําชับฝ่ายความมั่นคง ทั้งทหาร ตํารวจ ฝ่ายปกครองและฝ่ายข่าวในพื้นที่ภาคใต้ ให้ความสําคัญในการติดตามเชื่อมโยงงานข่าวความเคลื่อนไหวของเครือข่ายกลุ่มบุคคลเป้าหมายที่ผ่านมา
พล.อ.ประวิตร วงษ์สุวรรณ​ รอง นรม. และ รมว.กห. ได้กําชับฝ่ายความมั่นคง ทั้งทหาร ตํารวจ ฝ่ายปกครองและฝ่ายข่าวในพื้นที่ภาคใต้ ให้ความสําคัญในการติดตามเชื่อมโยงงานข่าวความเคลื่อนไหวของเครือข่ายกลุ่มบุคคลเป้าหมายที่ผ่านมา และให้เพิ่มความเข้มข้นมาตรการเฝ้าระวังและป้องกันการก่อเหตุรุนแรงในพื้นที่รับผิดชอบ หลังเกิดเหตุระเบิดป่วนเมืองหลายจุดในพื้นที่ จว.สตูล และ พัทลุง ซึ่งคาดว่าเป็นการกระทําของเครือข่ายกลุ่มที่สูญเสียประโยชน์และต้องการทําลายความเชื่อมั่นของรัฐบาล
โดย พล.อ.ประวิตร ขอให้เร่งติดตามผู้ก่อเหตุและเชื่อมโยงกลุ่มบุคคลที่อยู่เบื้องหลังทั้งหมด มาดําเนินการตามกฎหมายให้ถึงที่สุดโดยเร็ว พร้อมทั้งเรียกร้องให้ประชาชนร่วมกันต่อต้านการใช้ความรุนแรงที่เกิดขึ้นในทุกรูปแบบ และร่วมกันเฝ้าระวังความปลอดภัยทุกพื้นที่ โดยหากพบเห็น หรือสังเกตพบคนแปลกหน้า วัตถุต้องสงสัย ขอให้แจ้งเจ้าหน้าที่ฝ่ายความมั่นคงในพื้นที่ หรือ แจ้ง 191 ทันที
สําหรับพื้นที่ 3 จังหวัดชายแดนใต้ ขอให้ กอ.รมน.ภาค 4 (ส่วนหน้า) ยังคงดํารงความมุ่งหมายเดินหน้าในภารกิจหลัก ด้านการพัฒนาพื้นที่และคุณภาพชีวิตความเป็นอยู่ของประชาชน ด้านการดูแลความปลอดภัยในชีวิตและทรัพย์สินของประชาชน การร่วมกับผู้นําศาสนากวาดล้างยาเสพติดและดึงเยาวชนในพื้นที่หมู่บ้านชุมชนออกมาบําบัด  รวมทั้งเปิดปฏิบัติการกวาดล้างเครือข่ายกลุ่มอิทธิพลท้องถิ่นที่ประกอบธุรกิจเถื่อนและอยู่เบื้องหลังการใช้ความรุนแรงในพื้นที่อย่างเข้มข้นต่อเนื่องกันไป ทั้งนี้ขอให้คงความพยายามเดินหน้ากระบวนการพูดคุยสันติสุขควบคู่กันไป เพื่อความเจริญและสงบสุขของประชาชนในพื้นที่อย่างยั่งยืน
รัฐบาลไทย-ข่าวทำเนียบรัฐบาล-รัฐบาลตั้งเป้าหมาย พัฒนาภาคใต้ เป็นพื้นที่เศรษฐกิจใหม่
วันจันทร์ที่ 27 สิงหาคม 2561
รัฐบาลตั้งเป้าหมาย พัฒนาภาคใต้ เป็นพื้นที่เศรษฐกิจใหม่
รัฐบาลกําหนดเป้าหมายการพัฒนาพื้นที่เศรษฐกิจใน 11 จังหวัดภาคใต้ โดยจ.ชุมพร-ระนอง เน้นพัฒนาการท่องเที่ยวเชิงนิเวศ ใช้แหล่งน้ําแร่ อาหารทะเลและผลไม้แปรรูป กิจกรรมดําน้ํา และการท่องเที่ยว
เสาร์ที่ 25 ส.ค.61
รัฐบาลตั้งเป้าหมาย พัฒนาภาคใต้ เป็นพื้นที่เศรษฐกิจใหม่
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดเป้าหมายการพัฒนาพื้นที่เศรษฐกิจใน 11 จังหวัดภาคใต้ โดยจ.ชุมพร-ระนอง เน้นพัฒนาการท่องเที่ยวเชิงนิเวศ ใช้แหล่งน้ําแร่ อาหารทะเลและผลไม้แปรรูป กิจกรรมดําน้ํา และการท่องเที่ยวทางทะเลเป็นจุดดึงดูด จ.สุราษฎร์ธานี-นครศรีธรรมราช เป็นฐานอุตสาหกรรมชีวภาพที่เป็นมิตรต่อสิ่งแวดล้อม เพื่อเพิ่มมูลค่ายางพารา น้ํามันปาล์ม และสินค้าเกษตรอื่นๆ จ.พังงา-ภูเก็ต-กระบี่ เป็นแหล่งท่องเที่ยวชั้นนําของโลก จ.สตูล-ตรัง-พัทลุง เป็นแหล่งท่องเที่ยวเชิงนิเวศ และจ.ยะลา-ปัตตานี-นราธิวาส-สงขลา เป็นสามเหลี่ยมเศรษฐกิจ ศูนย์กลางของสินค้าอาหารฮาลาล ทั้งนี้ เพื่อให้การพัฒนาสอดคล้องกับสภาพพื้นที่ ส่งเสริมศักยภาพที่มีอยู่อย่างเหมาะสมและเกิดประโยชน์สูงสุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี